PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2002/ZK/1/1/019	Bratislava 10. február 2003

Protimonopolný úrad Slovenskej republiky, odbor dohôd obmedzujúcich súťaž, v správnom konaní začatom z vlastného podnetu podľa § 25 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona  Slovenskej národnej rady č. 347/1990 Zb. o organizácií ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov vo veci dohody obmedzujúcej hospodársku súťaž obsiahnutej v  Zmluve o nájme zásobníkov, dopravného a výdajného zariadenia čerpacej stanice LPG, o ich doprave, o zabezpečení servisu a o kúpe a predaji skvapalneného plynu VIFF PROPUGAS pre pohon motorových vozidiel uzatvorenej medzi podnikateľom Miroslav Reves MIRES, Farská 22, 071 01 Michalovce a podnikateľom  PROBUGAS, a.s., Lieskovská cesta 3, 821 06 Bratislava dňa 03.01.2000 takto  

rozhodol:

podľa § 32 ods. 1 písm. a) zákona č. 136/2001 Z. z. o ochrane hospodárskej súťaže a o zmene a doplnení zákona  Slovenskej národnej rady č. 347/1990 Zb. o organizácií ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov správne konanie zastavuje, pretože účastník konania Miroslav Reves MIRES, Farská 22, 071 01 Michalovce zomrel.

Odôvodnenie:

Protimonopolný úrad Slovenskej republiky, odbor dohôd obmedzujúcich súťaž (ďalej len „úrad“), začal dňa 02.01.2003 z vlastného podnetu správne konanie podľa § 25 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona  Slovenskej národnej rady č. 347/1990 Zb. o organizácií ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov (ďalej len „zákon“) vo veci dohody obmedzujúcej hospodársku súťaž obsiahnutej v  Zmluve o nájme zásobníkov, dopravného a výdajného zariadenia čerpacej stanice LPG, o ich doprave, o zabezpečení servisu a o kúpe a predaji skvapalneného plynu VIFF PROPUGAS pre pohon motorových vozidiel, ktorú podnikateľ Miroslav Reves MIRES, Farská 22, 071 01 Michalovce (ďalej len „Miroslav Reves MIRES“) uzatvoril so spoločnosťou  PROBUGAS, a.s., Lieskovská cesta 3, 821 06 Bratislava (ďalej len „PROBUGAS, a.s.“) dňa 03.01.2000.  

Podľa § 25 ods. 3 zákona účastníkmi konania sú navrhovateľ a podnikatelia, o ktorých právach a právom chránených záujmoch a povinnostiach ustanovených týmto zákonom sa má rozhodnúť.
Účastníkmi tohto správneho konania sú Miroslav Reves MIRES a  PROBUGAS, a.s.

Úrad listami č. 1/PMÚ SR/2003 a 7/PMÚ SR/2003 zo dňa 02.01.2003 podľa § 18 ods. 3 zákona č. 71/1967 Zb. o správnom konaní v znení neskorších predpisov upovedomil účastníkov správneho konania o začatí správneho konania v predmetnej veci.
 Podnikateľ Miroslav Reves MIRES oznámenie o začatí správneho konania neprevzal, pretože účastník konania Miroslav Reves zomrel. Úmrtie Miroslava Revesa potvrdil listom č. 417/2003 Matričný úrad v Michalovciach. Na základe tejto skutočnosti úrad podľa § 32 ods. 1 písm. a) zákona správne konanie zastavuje. 

Úrad v zmysle § 33 zákona vyzval účastníka správneho konania spoločnosť PROBUGAS, a.s., aby sa pred vydaním rozhodnutia ústne alebo písomne vyjadrila k jeho podkladu a k spôsobu jeho zistenia, prípadne navrhla jeho doplnenie a k záveru prešetrovania, ku ktorému úrad na základe jemu dostupných informácií a podkladov dospel.

Spoločnosť PROBUGAS, a.s. sa v stanovenej lehote nevyjadrila. 

Na základe uvedených skutočností úrad rozhodol tak, ako je uvedené vo výrokovej časti tohto rozhodnutia.
P o u č e n i e :

Podľa § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom odboru dohôd obmedzujúcich súťaž, v lehote do 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní včas podaný rozklad má odkladný účinok.

                                                               Ing. Ján Šufliarsky
                                                riaditeľ odboru dohôd obmedzujúcich súťaž 

Rozhodnutie sa doručí:

PROBUGAS, a.s.
Lieskovská cesta 3 
821 06 Bratislava

Miroslav Reves MIRES
Farská 22
071 01 Michalovce